Ένα κομμάτι φως

Μαμά, μπαμπά,
τούτο εδώ, δεν είναι κραυγή.
«Κοιτάχτε με, υποφέρω!»
μήπως με δει κανείς να πέφτω,
και ρίξει στρώμα να πέσω στα μαλακά.
Μαμά, μπαμπά,
σε λίγο καιρό από τώρα,
η αξία μου, για τον κόσμο που αφήνω,
θα έχει αριθμό,
με τέσσερα ή και πέντε ψηφία.
Κι από αριθμός,
όσο και να έσπασε κομμάτια η καρδιά μου,
όσο και να πόνεσαν τα κόκκαλα απ' την πτώση,
πίστεψα πως θα είναι καλύτερα,
να γίνω ένα κομμάτι φως.