Κάπου στον πλανήτη,
μακριά μας αλλά και δίπλα μας,
μερικοί τρελοί αποφάσισαν και διέταξαν,
σε ποιο κομμάτι γης,
«πρέπει» να ζει ο καθένας από μας.
Κάπου στον πλανήτη,
μακριά μας αλλά και δίπλα μας,
μερικοί τρελοί αποφάσισαν όλοι μαζί,
πως αυτό ο νους τους δεν το χωράει.
Εγώ είμαι με τους δεύτερους τρελούς
Αυτούς που πιστεύουν ακόμα,
πως ο Νόμος,
μπορεί να υπάρχει μόνο κάτω από τον Άνθρωπο.
Και τους δυο τρελούς,
που βάλαν τα σώματά τους μπροστά,
για να προστατεύσουν τον Άνθρωπο,
εγώ δε θέλω να τους δικαιώσω.
Θέλω μόνο οι ψυχές τους,
αν υπάρχουν κάπου στ' άστρα,
να σταματήσουν να πονάνε.